Referat styremøte i OODK

Møtenummer:4/2016

Dato:05.04.2016

Kl:19.00

Sted: Aker Lås, Brobekkveien 105, 0582 Oslo

Frafall: Rita

Referent: Ida

**Dagsorden:**

Sak 13/2016: Godkjenning av referat fra 03.03.2016
Godkjent

Sak 14/2016: Fast hall/sted for innetrening
Styret fikk rett i midten av mars tips om en hall ved Nittedal kirke som skal endre bruksområde fra kyllingproduksjon til noe annet. Eier har ikke bestemt seg enda. Det er innhentet info fra Stovner hundeklubb om deres priser og leiebetingelser og ut fra det beregnes det at man kan betale i størrelsesorden 200-250000 pr år. I tillegg må man investere en del på dekke, toalett etc.
Styret tar kontakt med eier av hallen og fremlegger forslag for langtidsleie 5 år med 5 års opsjon. Dersom eier er positiv til langtidsleie, setter man opp en økonomisk beregning med treningsavgifter, oppsparte midler etc. Denne fremlegges på et ekstraordinært årsmøte for ev. godkjenning.
Alternativt til å leie hele hallen på fast basis, er å få innpass på kveldstid, også dette på fast basis med en lengre leieperiode.

Sak 15/2016: Fordeling av oppgaver i styret
Oppgavene fordelt. Oversikten i Dropbox oppdateres

Datoer for styremøter frem til sommeren:
2. mai og 8. juni

Faste punkter:

* Antall medlemmer: 210
* Klubbaktiviteter
Det ble før jul satt opp tentativ dato for klubbstevne 18. juni. 18. juni er det eksamen på trinn 1 kurset så det er ikke en aktuell dato lengre.  Det har ikke vært mulig å rekruttere stevneledere til klubbstevnet. I tillegg har man i flere grener også nå interne cup’er slik at behovet klubbstevnet ikke er så aktuelt.
Styret bestemte derfor at man isteden inviterer til sommeravslutning med innlagt løp der øvelser fra alle de fire grenene inngår. Dato for sommeravslutning blir 19. juni
* Økonomi
Ingen kommentarer
* Stevner
Både rally - og bruksstevnet er i rute med planlegging
* Trening/kurs
Instruktør trinn 1 kurs – eksamen lørdag 18. juni
Mange påmeldte til enkelte sporkurs
* Materiell/vedlikehold
Nøkler utdelt til de nye i stryet som ønsket dette. Kristen har oversikten over nøkler som skal leveres inn.
Gjennomgang av oppgaver på dugnaden 14.april.
Kristen er i kontakt med kommunen om bommen
* NBF: Valg fagkomité
Styret har ingen kandidater å foreslå
* NKK
Ingen fra styret har anledning til å delta på dialogmøte
* NKK region årsmøte 21/4
Styret v/ Kristen har sendt forslag om at det nye regionsstyret engasjerer se i pågående kommunale kartlegging/høring av behov for hallkapasiteten og bruk i Oslo.